text: [{"text_idx": "#000001", "text": "Sum eina roynd, hevur Umhv\u00f8rvisstovan nu\u0301 lagt eina fylgisveinamynd av einum parti av landinum a\u0301 kortal.fo. Myndin er tikin tann 1. juni 2022 og talan er um eitt \u00f8ki, sum umfatar meginpartin av Su\u00f0urstreymi."}, {"text_idx": "#000002", "text": "Ta\u00f0 eru 7 a\u0301r si\u0301\u00f0ani, at fari var undir at bru\u0301ka dronumyndir, i\u0301 sta\u00f0in fyri flogmyndir, av by\u0301um og bygdum. Fyrimunurin vi\u00f0 at bru\u0301ka dronir heldur enn flogf\u00f8r var, at farast kundi undir flu\u0301gvingina beinanvegin ta\u0301 ve\u00f0ri\u00f0 var til vildar. Ta\u0301 flogf\u00f8r skuldu bru\u0301kast, kundi ta\u00f0 taka dagar a\u0301\u00f0renn tey vo\u0301ru t\u00f8k, og ta\u0301 kundi ve\u00f0ri\u00f0 l\u00e6ttliga broytast fleiri fer\u00f0ir. Ein annar fyrimunurin vi\u00f0 dronum er, at ho\u0301ast sky\u0301ggj, ber til at flu\u0301gva undir teimum."}, {"text_idx": "#000003", "text": "Men ta\u0301 fari\u00f0 ver\u00f0ur uttanfyri bygd \u00f8kir, eru vi\u0301ddirnar so sto\u0301rar, at trupult er at bru\u0301ka dronur. Ny\u0301ggjastu myndirnar av o\u0301bygdum \u00f8ki eru fra\u0301 2009, ta\u0301 alt landi\u00f0 var\u00f0 avmynda\u00f0 vi\u00f0 flogfari."}, {"text_idx": "#000004", "text": "Ny\u0301ggjasta t\u00f8kni eru ha\u0301upploysiligar fylgisveinamyndir. Har flogmyndirnar fra\u0301 2009 h\u00f8vdu eina upploysn upp a\u0301 40 cm, hava ny\u0301ggju fylgisveinamyndirnar eina upploysn upp a\u0301 30 cm. Enn eru sli\u0301kar fylgisveinamyndir ikki t\u00f8kar fyri alt landi\u00f0, men ta\u0301 t\u00e6r vera ta\u00f0, helst einafer\u00f0 i\u0301 a\u0301r, er \u00e6tlanin eisini at leggja hesar a\u0301 kortal.fo."}, {"text_idx": "#000005", "text": "Fylgisveinamyndirnar stava fra\u0301 fylgisveinunum Pleiades Neo, sum Airbus eigur. Talan er um i\u0301 alt 4 fylgisveinar har tann fyrsti var\u00f0 sendur i\u0301 umfer\u00f0 28. apri\u0301l 2021. Fra\u0301st\u00f8\u00f0an fra\u0301 j\u00f8r\u00f0ini er 620 km og geometriski neyvleikin liggur um 31\u20442 metur."}, {"text_idx": "#000006", "text": "Fyri at si\u0301ggja fylgisveinamyndina a\u0301 Kortal velur tu\u0301 Lag listan. Ni\u00f0ast i\u0301 listanum setir tu\u0301 flugubein u\u0301t fyri \u201cFylgisveinamynd 2022\u201d."}, {"text_idx": "#000007", "text": "Um tu\u0301 hevur spurningar ert tu\u0301 v\u00e6lkomin at seta teg i\u0301 samband vi\u00f0 Umhv\u00f8rvisstovuna, telefon 342400 ella a\u0301 us@us.fo"}, {"text_idx": "#000008", "text": "Sta\u00f0setingardepilin: skei\u00f0 i\u0301 m.a. fjarleiting (remote sensing)"}, {"text_idx": "#000009", "text": "Fyrilestur: Jar\u00f0fr\u00f8\u00f0iligar uppma\u0301tingar a\u0301 landi og i\u0301 undirgrundini"}, {"text_idx": "#000011", "text": "Arbei\u00f0s\u00f8kirMatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlitArbei\u00f0s\u00f8kirOrkaSko\u0301gr\u00f8ktNa\u0301ttu\u0301ruverndUmhv\u00f8rvisverndNor\u00f0urlendskt samstarvSnarvegirGo\u0301\u00f0kenningar og loyvirKunnger\u00f0artalvaStarvsfo\u0301lkOy\u00f0ubl\u00f8\u00f0Umhv\u00f8rvisstovanUm Umhv\u00f8rvisstovunaStarvsfo\u0301lkSambandPrivatli\u0301vspolitikkur"}, {"text_idx": "#000012", "text": "MatrikulLand- og sjo\u0301kortLandsfo\u0301lkayvirlit og navnama\u0301lTingly\u0301singElveitingareftirlit"}]